Приложение № 2.2

към чл. 35, ал. 1, т. 4, буква „б“ от УПМСНА

**ОДОБРИЛ,**

**МИНИСТЪР НА ФИНАНСИТЕ**:

**ФИНАНСОВА ОБОСНОВКА**

**ОТНОСНО:** Постановление на Министерски съвет за приемане на Правилник за устройството, организацията и дейността на Консултативния съвет при Изпълнителната агенция за българите в чужбина и на Наредба за воденето, съхраняването и достъпа до електронния регистър с данни за лицата, за които Консултативният съвет при Изпълнителната агенция за българите в чужбина е установявал български произход

(точно наименование на проекта на акт)

1. Мотиви и цел за внасяне за разглеждане в Министерския съвет на проекта на акт

Липса на подзаконова нормативна уредба, чрез която да бъде изпълнен § 17, т. 1, б. а) от Преходните и Заключителни разпоредби към Закона за изменение и допълнение на Закона за българското гражданство (Обн., ДВ, бр. 21 от 12 март 2021 г.). В 6-месечен срок от неговото влизане в сила (16 март 2021 г.), Министерският съвет трябваше да приеме Правилника по чл. 29, ал. 7 ЗБГ и Наредбата по чл. 38а ЗБГ.

2. Очаквани резултати от предлагането на проекта на акт:

2.1. създаване и подпомагане на дейността на Консултативния съвет при Изпълнителната агенция за българите в чужбина;

2.2. водене, съхраняване и достъп до електронния Регистър с данни за лицата, за които Консултативният съвет при Изпълнителната агенция за българите в чужбина е установявал български произход.

3. Мотивирана оценка за размера на необходимите допълнителни разходи / трансфери/ други плащания, които се предлага да бъдат одобрени по бюджета на първостепенния разпоредител с бюджет или по сметка за средства от ЕС, за сметка на бюджети по държавния бюджет.

3.1. Предлага се да бъдат сключвани граждански договори с учени, които ще участват в заседанията на Консултативния съвет към Изпълнителната агенция за българите в чужбина. Техните експертни знания ще подпомогнат изготвянето на становищата на Съвета. Техните възнаграждения ще бъдат изпращани въз основа на сключени граждански договори за отделните заседания на Съвета, в които ще участват.

С проекта на акт не се предвиждат разходи/трансфери/други плащания, които да бъдат одобрени по бюджета на Министерството на външните работи или по сметка за средства от Европейския съюз за сметка на бюджети по държавния бюджет

Предложеният проект на акт **не води до въздействие върху държавния бюджет**.

**ПРЕДЛОЖИЛ,**

**НИКОЛАЙ МИЛКОВ**

**МИНИСТЪР НА ВЪНШНИТЕ РАБОТИ**